CELEX: 32015R1329
Language: mt
Date: 2015-07-31 00:00:00
Title: Regolament tal-Kummissjoni (UE) 2015/1329 tal-31 ta' Lulju 2015 li jemenda r-Regolament (UE) Nru 965/2012 fir-rigward tat-tħaddim minn trasportaturi tal-ajru tal-Unjoni ta' inġenji tal-ajru rreġistrati f'pajjiż terz (Test b'rilevanza għaż-ŻEE)

1.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 206/21
            
         REGOLAMENT TAL-KUMMISSJONI (UE) 2015/1329
   tal-31 ta' Lulju 2015
   li jemenda r-Regolament (UE) Nru 965/2012 fir-rigward tat-tħaddim minn trasportaturi tal-ajru tal-Unjoni ta' inġenji tal-ajru rreġistrati f'pajjiż terz
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 216/2008 tal-Parlament Ewropew u tal-Kunsill tal-20 ta' Frar 2008 dwar regoli komuni fil-kamp tal-avjazzjoni ċivili u li jistabbilixxi Aġenzija Ewropea tas-Sikurezza tal-Avjazzjoni, u li jħassar id-Direttiva tal-Kunsill 91/670/KEE, ir-Regolament (KE) Nru 1592/2002 u d-Direttiva 2004/36/KE (1), u b'mod partikulari l-Artikoli 8(5) u 10(5) tiegħu,
   Billi:
   
               (1)
            
            
               Ir-Regolament tal-Kummissjoni (UE) Nru 965/2012 (2) jistabbilixxi l-kundizzjonijiet għal tħaddim sikur tal-inġenji tal-ajru. Dak ir-Regolament għandu jiġi emendat biex jippermetti it-tħaddim ta' inġenji tal-ajru rreġistrati f'pajjiż terz minn trasportaturi tal-ajru li ngħataw liċenzja skont ir-Regolament (KE) Nru 1008/2008 tal-Parlament Ewropew u tal-Kunsill (3).
            
         
               (2)
            
            
               Jeħtieġ li jingħata żmien suffiċjenti lill-industrija arjunawtika u lill-amministrazzjonijiet tal-Istati Membri biex jadattaw ruħhom għall-qafas regolatorju emendat; Għalhekk għandha tiġi prevista l-possibbiltà li jiġi applikat perjodu tranżitorju xieraq.
            
         
               (3)
            
            
               Il-miżuri stipulati f'dan ir-Regolament huma skont l-opinjoni tal-Aġenzija Ewropea tas-Sikurezza tal-Avjazzjoni ppreżentata skont l-Artikolu 19(1) tar-Regolament (KE) Nru 216/2008,
            
         
               (4)
            
            
               Il-miżuri stipulati f'dan ir-Regolament huma skont l-opinjoni tal-Kumitat stabbilit bl-Artikolu 65 tar-Regolament (KE) Nru 216/2008,
            
         ADOTTAT DAN IR-REGOLAMENT:
   Artikolu 1
   L-Anness II (il-Parti-ARO) u l-Anness III (il-Parti-ORO) u l-Anness IV (il-Parti-CAT) tar-Regolament (UE) Nru 965/2012 huma emendati skont l-Anness ta' dan ir-Regolament.
   Artikolu 2
   1.   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-1 ta' Ottubru 2015.
   2.   B'deroga mit-tieni subparagrafu tal-paragrafu 1, l-Istati Membri jistgħu jiddeċiedu li d-dispożizzjonijiet tal-ORO.AOC.110 (d) stabbiliti fil-punt (2)(b)(ii) tal-Anness japplikaw biss mill-25 ta' Awwissu 2017.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-31 ta' Lulju 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 79, 19.3.2008, p. 1.
   
      (2)  Ir-Regolament tal-Kummissjoni (UE) Nru 965/2012 tal-5 ta' Ottubru 2012 li jistabbilixxi rekwiżiti tekniċi u proċeduri amministrattivi relatati mal-operazzjonijiet bl-ajru skont ir-Regolament (KE) Nru 216/2008 tal-Parlament Ewropew u tal-Kunsill (ĠU L 296, 25.10.2012, p. 1).
   
      (3)  Ir-Regolament (KE) Nru 1008/2008 tal-Parlament Ewropew u tal-Kunsill tal-24 ta' Settembru 2008 dwar regoli komuni għall-operat ta' servizzi tal-ajru fil-Komunità (ĠU L 293, 31.10.2008, p. 3).
   
      ANNESS
      Anness II, Anness III u Anness IV tar-Regolament tal-Kummissjoni (UE) Nru 965/2012 huma emendati kif ġej:
      
                  (1)
               
               
                  L-Anness II (il-Parti-ARO) hu emendat kif ġej:
                  
                              (a)
                           
                           
                              Il-punt (c) jinbidel b'dan li ġej:
                              
                                          “(c)
                                       
                                       
                                          L-approvazzjoni ta' ftehim ta' kiri ta' inġenji tal-ajru mingħajr l-ekwipaġġ mingħand ħaddieħor għandha tiġi sospiża jew irrevokata kull meta:
                                          
                                                      (1)
                                                   
                                                   
                                                      iċ-ċertifikat tal-ajrunavigabbiltà tal-inġenju tal-ajru jiġi sospiż jew revokat;
                                                   
                                                
                                                      (2)
                                                   
                                                   
                                                      l-inġenju tal-ajru huwa inkluż fil-lista tal-operaturi suġġetti għal restrizzjonijiet operattivi jew huwa reġistrat fi Stat li l-operaturi kollha taħt is-superviżjoni tiegħu huma suġġetti għal projbizzjoni tal-operat skont ir-Regolament (KE) Nru 2111/2005.”;
                                                   
                                                
                                    
                        
                              (b)
                           
                           
                              Jiżdied il-punt (e) li ġej:
                              
                                          “(e)
                                       
                                       
                                          Meta tintalab approvazzjoni minn qabel ta' ftehim ta' kiri mingħajr ekwipaġġ skont il-punt ORO.AOC. 110(d), l-awtorità kompetenti għandha tiżgura koordinazzjoni xierqa mal-Istat tar-Reġistrazzjoni tal-inġenju tal-ajru kif meħtieġ biex jiġu eżerċitati r-responsabbiltajiet ta' sorveljanza tal-inġenji tal-ajru.”;
                                       
                                    
                        
            
                  (2)
               
               
                  L-Anness III (il-Parti-ORO), hu emendat kif ġej:
                  
                              (a)
                           
                           
                              Fil-punt ORO.AOC.100 (c), il-punt (2) jinbidel b'dan li ġej:
                              
                                          “(2)
                                       
                                       
                                          l-inġenji tal-ajru kollha għandu jkollhom ċertifikat tal-ajrunavigabbiltà (CofA) skont ir-Regolament (UE) Nru 748/2012 jew għandu jinkera mingħajr ekwipaġġ skont ORO.AOC.110 (d); u”.
                                       
                                    
                        
                              (b)
                           
                           
                              Il-punt ORO.AOC.110 hu emendat kif ġej:
                              
                                          (i)
                                       
                                       
                                          il-punt (b) jinbidel b'dan li ġej:
                                          
                                                      “(b)
                                                   
                                                   
                                                      l-operatur iċċertifikat skont din il-Parti ma għandux jikri inġenji tal-ajru mingħajr ekwipaġġ inklużi fil-lista tal-operaturi soġġetti għal restrizzjonijiet operazzjonali, reġistrat fi Stat fejn l-operaturi kollha taħt is-sorveljanza tiegħu huma soġġetti għal projbizzjoni tal-operat jew mingħand operatur li huwa soġġett għal projbizzjoni ta' operat skont ir-Regolament (KE) Nru 2111/2005.”;
                                                   
                                                
                                    
                                          (ii)
                                       
                                       
                                          il-punt (d) jinbidel b'dan li ġej:
                                          
                                             “Kiri ta' inġenji tal-ajru mingħajr l-ekwipaġġ mingħand ħaddieħor
                                          
                                          
                                                   
                                                      (d)
                                                   
                                                   
                                                      Applikant għall-approvazzjoni tal-kiri mingħajr ekwipaġġ mingħand ħaddieħor ta' inġenju tal-ajru rreġistrat f'pajjiż terz, għandu juri lill-awtorità kompetenti li:
                                                      
                                                                  (1)
                                                               
                                                               
                                                                  ġie identifikat bżonn operazzjonali li ma jistax jiġi ssodisfat billi jinkera inġenju tal-ajru rreġistrat fl-UE;
                                                               
                                                            
                                                                  (2)
                                                               
                                                               
                                                                  il-perjodu tal-kiri tal-inġenju tal-ajru mingħand ħaddieħor mingħajr l-ekwipaġġ mhux se jaqbeż is-seba' xhur fi kwalunkwe perjodu ta' tnax-il xahar konsekuttivi;
                                                               
                                                            
                                                                  (3)
                                                               
                                                               
                                                                  il-konformità mar-rekwiżiti applikabbli tar-Regolament (UE) Nru 1321/2014 hija żgurata; u
                                                               
                                                            
                                                                  (4)
                                                               
                                                               
                                                                  l-inġenju tal-ajru jkun mgħammar skont ir-regolamenti tal-UE għall-Operazzjonijiet tal-Ajru.”;
                                                               
                                                            
                                                
                                    
                        
                              (c)
                           
                           
                              il-Punt ORO.AOC.130 jinbidel b'dan li ġej:
                              
                                 “ORO.AOC.130   Ajruplani tal-monitoraġġ tad-dejta tat-titjir
                              
                              
                                          (a)
                                       
                                       
                                          L-operatur għandu jistabbilixxi u jżomm sistema ta' monitoraġġ tad-dejta dwar it-titjiriet, li għandha tkun integrata fis-sistema ta' ġestjoni tiegħu, fil-każ ta' ajruplani li għandhom massa massima ċċertifikata waqt it-tlugħ ta' iktar minn 27 000 kilogramm.
                                       
                                    
                                          (b)
                                       
                                       
                                          Il-programm ta' monitoraġġ ta' dejta tat-titjir ma gћandux ikun wieћed punittiv u gћandu jkollu protezzjoni adegwata biex jitħares/jitħarsu s-sors(i) tad-dejta.”;
                                       
                                    
                        
            
                  (3)
               
               
                  L-Anness IV (il-Parti-CAT) hu emendat kif ġej:
                  
                              (a)
                           
                           
                              Fil-punt CAT.IDE.A.100, il-punti (a) u (b) jinbidlu b'dan li ġej:
                              
                                          “(a)
                                       
                                       
                                          L-istrumenti u t-tagħmir li huma meħtieġa skont din is-Subparti għandhom jiġu approvati skont ir-rekwiżiti tal-ajrunavigabbiltà applikabbli, ħlief għall-oġġetti li ġejjin:
                                          
                                                      (1)
                                                   
                                                   
                                                      Il-fjusis ta' fuq ir-riħ;
                                                   
                                                
                                                      (2)
                                                   
                                                   
                                                      Id-dwal portabbli indipendenti;
                                                   
                                                
                                                      (3)
                                                   
                                                   
                                                      Arloġġ preċiż;
                                                   
                                                
                                                      (4)
                                                   
                                                   
                                                      Il-kontenitur tal-mapep;
                                                   
                                                
                                                      (5)
                                                   
                                                   
                                                      Il-kaxxa għall-ewwel għajnuna;
                                                   
                                                
                                                      (6)
                                                   
                                                   
                                                      Il-kaxex mediċi għall-emerġenza;
                                                   
                                                
                                                      (7)
                                                   
                                                   
                                                      Il-megafoni;
                                                   
                                                
                                                      (8)
                                                   
                                                   
                                                      It-tagħmir tas-sopravivenza u għas-sinjalar;
                                                   
                                                
                                                      (9)
                                                   
                                                   
                                                      L-ankri tal-wiċċ u t-tagħmir għall-irmiġġ; u
                                                   
                                                
                                                      (10)
                                                   
                                                   
                                                      It-tagħmir ta' restrizzjoni għat-tfal.
                                                   
                                                
                                    
                                          (b)
                                       
                                       
                                          L-istrumenti u t-tagħmir li mhumiex meħtieġa skont din is-Subparti u li ma għandhomx bżonn jiġu approvati skont ir-rekwiżiti tal-ajrunavigabbiltà applikabbli, iżda li jinġarru fuq it-titjira, għandhom jikkonformaw ma' dawn li ġejjin:
                                          
                                                      (1)
                                                   
                                                   
                                                      l-informazzjoni pprovduta minn dawn l-istrumenti, minn dan it-tagħmir jew minn dawn l-aċċessorji ma għandhiex tintuża mill-ekwipaġġ tat-titjira sabiex jikkonforma mal-Anness I tar-Regolament (KE) Nru 216/2008 jew CAT.IDE.A.330, CAT.IDE.A.335, CAT.IDE.A.340 u CAT.IDE.A.345; u
                                                   
                                                
                                                      (2)
                                                   
                                                   
                                                      l-istrumenti u t-tagħmir ma għandhomx jaffettwaw l-ajrunavigabbiltà tal-ajruplan, anki f'każ li jkollhom xi ħsara jew li ma jaħdmux tajjeb.”;
                                                   
                                                
                                    
                        
                              (b)
                           
                           
                              fil-punt CAT.IDE.H.100, il-punti (a) u (b) jinbidlu b'dan li ġej:
                              
                                          “(a)
                                       
                                       
                                          L-istrumenti u t-tagħmir li huma meħtieġa skont din is-Subparti għandhom jiġu approvati skont ir-rekwiżiti tal-ajrunavigabbiltà applikabbli, ħlief għall-oġġetti li ġejjin:
                                          
                                                      (1)
                                                   
                                                   
                                                      Il-fjusis ta' fuq ir-riħ;
                                                   
                                                
                                                      (2)
                                                   
                                                   
                                                      Id-dwal portabbli indipendenti;
                                                   
                                                
                                                      (3)
                                                   
                                                   
                                                      Arloġġ preċiż;
                                                   
                                                
                                                      (4)
                                                   
                                                   
                                                      Il-kontenitur tal-mapep;
                                                   
                                                
                                                      (5)
                                                   
                                                   
                                                      Il-kaxxa għall-ewwel għajnuna;
                                                   
                                                
                                                      (6)
                                                   
                                                   
                                                      Il-megafoni;
                                                   
                                                
                                                      (7)
                                                   
                                                   
                                                      It-tagħmir tas-sopravivenza u għas-sinjalar;
                                                   
                                                
                                                      (8)
                                                   
                                                   
                                                      L-ankri tal-wiċċ u t-tagħmir għall-irmiġġ; u
                                                   
                                                
                                                      (9)
                                                   
                                                   
                                                      It-tagħmir ta' restrizzjoni għat-tfal.
                                                   
                                                
                                    
                                          (b)
                                       
                                       
                                          L-istrumenti u t-tagħmir li mhumiex meħtieġa skont din is-Subparti u li m'għandhomx bżonn jiġu approvati skont ir-rekwiżiti tal-ajrunavigabbiltà applikabbli, iżda li jinġarru fuq it-titjira, għandhom jikkonformaw ma' dawn li ġejjin:
                                          
                                                      (1)
                                                   
                                                   
                                                      l-informazzjoni pprovduta minn dawn l-istrumenti, dan it-tagħmir jew dawn l-aċċessorji ma għandhiex tintuża mill-ekwipaġġ tat-titjira sabiex jikkonforma mal-Anness I tar-Regolament (KE) Nru 216/2008 jew CAT.IDE.H.330, CAT.IDE.H.335, CAT.IDE.H.340 u CAT.IDE.H.345; u
                                                   
                                                
                                                      (2)
                                                   
                                                   
                                                      l-istrumenti u t-tagħmir ma għandhomx jaffettwaw l-ajrunavigabbiltà tal-ħelikopter, anki f'każ li jkollhom xi ħsara jew li ma jaħdmux tajjeb.”